Poštovane kolegice i kolege,

izborna skupština Društva knjižničara Slavonije, Baranje i Srijema održat će se u četvrtak, **28. ožujka 2019. godine s početkom u 9.30 sati u Đakovu** (Katolički bogoslovni fakultet u Đakovu, Petra Preradovića 17, Đakovo). Za sudjelovanje i pravo glasa na Skupštini potrebno je imati reguliranu članarinu za 2018. godinu.

Prijave za sudjelovanje na Skupštini šaljite tajnici Društva na [mspoljaric@gskos.hr](mailto:mspoljaric@gskos.hr) do **26. ožujka 2019. godine**. Ukoliko želite besplatni organizirani prijevoz, molim to naznačiti prilikom prijave.

**Program Skupštine:**

8:30 polazak organiziranim prijevozom ispred GISKO (besplatan autobus)

9.30- 10.00 Okupljanje i pozdravne riječi (Dvorana SNFK-e Đakovo)

10.00- polazak prema samostanu sestara sv. Križa

10.15-11.30 Obilazak Crkve i Muzeja Samostana sestara sv. Križa /

Gradske knjižnice i čitaonice Đakovo

11.30.-12.15 Posjet Muzeju Đakovštine

12.30-13.45 Skupština

14.00 Ručak (Restoran Gradski podrum Đakovo)

16:00 Polazak za Osijek

**Dnevni red**

1. Otvaranje Skupštine, pozdravne riječi predsjednice, domaćina i gostiju
2. Predstavljanje knjižnice domaćina
3. Izbor radnog predsjedništva, odbora za verifikaciju, zapisničara i kandidacijske komisije
4. Davanje razrješnice Tijelima Društva
5. Usvajanje zapisnika s prethodne skupštine
6. [Izvješće o radu](file:///C:\Users\Marijana\Desktop\skupština%202019\Izvješće%20o%20radu%20DKSBS-a%202018.-1.docx) i [financijskom poslovanju](file:///C:\Users\Marijana\Desktop\skupština%202019\financ.%20izvjestaj%202018.docx) u 2018.-oj godini, izvješće Nadzornog odbora, izvješća Komisija DKSBS-a (Komisija za stručni rad, Komisija za statut i pravna pitanja, Komisija za javno zagovaranje, Uređivački odbor web stranice i društvenih mreža)
7. Izbor predsjednika Društva, članova Upravnog odbora, Nadzornog odbora, izbor glavnog urednika i uredništva časopisa "Knjižničarstvo"
8. Obraćanje novoizabranog/novoizabrane predsjednice/predsjednika članovima Društva
9. Plan i program rada u 2018.-oj godini, prijedlozi i preporuke članova Društva
10. Dodjela povelje „Marija Malbaša“
11. Izbor članova Ocjenjivačkog odbora za dodjelu povelje "Marija Malbaša"
12. Predstavljanje novog broja Knjižničarstva
13. Pozvano predavanje: Ljiljana Vugrinec, Romana Horvat, Vinka Jelić Balta i Silvija Perić (Društvo knjižničara Bilogore, Podravine i Kalničkog prigorja): Regionalna društva - razvoj i suradnja (10 min)
14. Razno

Ovi Vas putem pozivamo da nam se pridružite i svojim prisustvom uveličate događaj. Neka nam Skupština bude još jedna prilika za druženje i pozitivne misli.

Srdačan pozdrav!

U Osijeku, 12. ožujka 2019.

Predsjednica Društva

Marija Čačić